Reducerea numarului de parlamentari pana la maxim 300 nu se negociaza, pentru ca s-a decis de catre poporul roman la referendum, a declarat luni premierul Emil Boc, dupa consultarile dintre presedinte si partide pe tema modificarii Constitutiei.
"PD-L sustine punerea in practica imediata a rezultatului referendumului popular de anul trecut cu privire la reducerea numarului de parlamentari si trecerea la parlamentul unicameral", a declarat luni premierul.
Revizuirea Constitutiei trebuia continuata si cu alte aspecte de fond, sustine Emil Boc, adaugand ca pentru referenumul de revizuire a Constitutiei trebuie venit cu un pachet concret de propuneri pentru modernizarea statului roman.
PSD, PNL si PC au parasit Palatul Cotroceni dupa doar 15 minute, indignati de faptul ca la consultari au fost chemati si independentii, iar presedintele s-a consultat, intr-un final, doar cu reprezentantii PD-L, UDMR, minoritatile si grupul independentilor.
Reprezentantii Opozitiei au lasat insa, sub forma scrisa, propunerile de modificare a Constitutiei.